มีญาติแนะนำว่าร้านนี้ลาบเป็ดอร่อยมาก เลยมาลองค่ะ ร้านอยู่ซอยเฉลิมพระเกียรติ 63-65 หาไม่ยากค่ะ ติดริมถนนเลยค่ะ เป็นตึกแถว 3 ห้อง ตกแต่งสีเขียวดูเด่นค่ะ มีที่นั่งทั้งข้างในและนอกห้องแอร์ มีโต๊ะเยอะค่ะ เมนูมีแปะไว้เต็มฝาพนังเลยค่ะ เมนูที่เด่นต้องแหนมเนืองก่อนเลยค่ะ เครื่องครบ ผักร้านนี้สดมาก น้ำจิ้มแหนมเนืองก็อร่อย เข้มข้นดีค่ะ มีให้เลือกไซส์กลางกับใหญ่ค่ะ ราคา 200-300 บาท เมนูถัดมาลาบเป็ดเลย อร่อยเว่อร์ๆ กลิ่นหอมเครื่องเทศสุดๆค่ะ ราคาประมาณ 70 บาท ถัดมาเป็นทะเลรวมมิตรกะทะจานร้อน รสชาติคล้ายๆปลาราดพริก มีทั้งปลาหมึก กุ้ง ลูกชิ้น เห็ด ห้ามพลาดค่ะ ราคา 200 บาท ผักบุ้งซอยผัดก็อร่อยค่ะ ผักบุ้งอ่อนดี เมนูที่ธรรมดาจะเป็นกระเพาะปลา เค็มไปหน่อยค่ะ แต่เครื่องเยอะดี อีกเมนูคือก๋วยจั๊บญวนก็เค็มเหมือนกัน แต่ถ้าปรุงรสดีๆก็ใช้ได้ค่ะ อาหารดูสะอาดสะอ้านดีค่ะ อาหารมาไว พนักงานที่นี่เยอะค่ะ น่าจะเป็นคนเวียตนามพูดไทยได้แต่ดูช้าๆหน่อย ในการบริการลดดาวเล็กน้อยกับพนักงานคนนึง พอดีแจ้งไปว่าในขวดจิ๊กโฉ่ว รสชาติเป็นซีอิ้ว เค้าก็เถียงว่าเป็นจิ๊กโฉ่ว เราก็ยืนยันว่าเป็นซีอิ้วบอกให้เค้าลองชิมดู เค้าก็ทำหน้ากวนๆ ตอบกวนๆว่าไม่รู้เหมือนกันเค้าไม่ใช่คนหยิบมาให้ แล้วก็แค่นำไปเก็บไม่คิดจะเช็ค เรากลัวว่าคนอื่นไม่รู้แล้วใส่ลงอาหารไปจะเค็มเอาค่ะ ถ้าใครไปทานก็ลองๆชิมดูก่อนแล้วกันค่ะ